Egil Ulvan Rederi ble på Haugesundkonferansen i 2018 kåret til årets maritime lærebedrift 2017. Det er stiftelsen Norsk maritim kompetanse som gir ut denne prisen. På daværende tidspunkt hadde rederiet 9 lærlinger og 5 dekkskadetter på sine fartøy. Rederiet tilbyr læreplass på alle sine skip, både på dekk og i maskinen. Om bord på skipene jobber instruktører som har gjennomført assessorkurs. Kurset tas av offiserer som skal instruere og bedømme kadetter sin kompetanse på sjøen.